जलापूर्ति बंद, लहराए खाली बर्तन
शेखपुरा में 15 दिन से नल सूखे, ग्रामीणों ने प्रदर्शन कर जताया रोष, आंदोलन की चेतावनी
पेयजल संकट
भास्कर न्यूज | श्रीमहावीरजीग्रामीण
गांव शेखपुरा में व्याप्त पानी की समस्या के विरोध में शनिवार को ग्रामीणों ने अटल सेवा केन्द्र के बाहर खाली बर्तनों के साथ प्रदर्शन किया। बाद में पानी समस्या के समाधान की मांग को लेकर जलदाय विभाग के अभियंताओं को ज्ञापन भेजा है।
प्रदर्शन में शामिल ग्रामीणों ने बताया कि गांव में 15 दिनों से नलों से पानी की सप्लाई नहीं होने से ग्रामीणों को परेशानी का सामना करना पड़ रहा है। इस बारे में जलदाय विभाग के अभियंताओं को अवगत कराने के बावजूद समस्या का समाधान नहीं कराया गया है। ग्रामीणों ने चेतावनी दी कि शीघ्र ही पानी की समस्या का समाधान नहीं किया गया तो उन्हें आंदोलन करने पर मजबूर होना पड़ेगा। इस संबंध में टोडाभीम जलदाय विभाग के सहायक अभियंता राजेन्द्र मीणा ने बताया कि शेखपुरा की पेयजल योजना ग्राम पंचायत के अधीन है इसके संचालन की जिम्मेदारी ग्राम पंचायत की है। इस दौरान प्रदर्शन करने वाले ग्रामीणों में डालचंद मीणा, नारायण सिंह, पुष्पेंद्र मीणा, सुमन मीणा, मुकेश मीणा, कमल मीणा, मलकेश मीणा, धर्मेंद्र, मगनबाई, मौसम बाई, गल्लो, संतो बाई, रामश्री रूपंती आदि शामिल थे।
नलकूप का ट्रांसफाॅर्मर खराब, पेयजल संकट
हिंडौनग्रामीण | गांवटोडूपुरा में जनता जल योजना के नलकूप का ट्रांसफाॅर्मर 15 दिन से खराब होने के कारण लोगों को पेयजल संकट का सामना करना पड़ रहा है। ग्रामीण रामेश्वर, हरकेश, हुकम सिंह, सुरजीत, शिवचरण ने बताया कि हरसुख की पट्टी में लगे नलकूप का ट्रांसफार्मर 15 दिन पहले जल गया। इसकी जानकारी अभियंताओं को भी दे दी गई, लेकिन कार्रवाई नहीं हुई।
श्रीमहावीरजी ग्रामीण. शेखपुरामें पानी समस्या के विरोध में प्रदर्शन करते लोग।
hin_Deva hin_Deva hin_Deva mai_Deva hin_Deva hin_Deva hin_Deva hin_Deva bho_Deva